So sy mer bi täglichem räge bis Adelaide gfahre. Nach ere chlyne irrfahrt hei mer wyt absyts vom zäntrum e campingplatz gfunge. Hie isch aber nümme die lockeri hautig vom norde aazträffe gsy, viumeh sy schwyzerischi genauigkeit u pünktlechkeit aagseit gsy (für was geit me de eigentlech no i d ferie? ;-) ). Na ja. Mir hei d schtadt am erschte ruhetag zäme uskundschaftet. Am zwöite tag sy mer jede uf eigeti fuuscht uf entdeckigsreis  gange. Ds velofahre i sore grosse schtadt isch nid ganz ungfährlech aber me chunnt rächt guet vorwärts. Mi hets zum schtrand vo Glenelg glockt, d fäuge vo mim velo wärde mer dä chly abschtächer äuä nid so schnäu vergässe...